LIETUVOS RESPUBLIKOS APLINKOS MINISTERIJA Biudžetinė įstaiga, A. Jakšto g. 4, LT-01105 Vilnius, tel. (8~5) 266 3661, faks. (8~5) 266 3663, el. p. info@am.lt, http://www.am.lt. Duomenys kaupiami ir saugomi Juridinių asmenų registre, kodas 188602370
Energetikos ministerijai	2018-	Nr.	(14-5)-D8-5689

Į	2018-11-08	Nr.	(7 .5-9) 3-1998

Dėl ENERGETIKOS MINISTRO įsakymŲ pakeitimo projektŲ

Išnagrinėjome Lietuvos Respublikos energetikos ministerijos 2018-11-08 raštu Nr. (7 .5-9) 3-1998 pateiktą Lietuvos Respublikos energetikos ministro įsakymo „Dėl Lietuvos Respublikos energetikos ministro 2016 m. gegužės 17 d. įsakymo Nr. 1-162 „Dėl Skirstomųjų dujotiekių įrengimo taisyklių patvirtinimo“ pakeitimo“ projektą (toliau – projektas Nr. 1), Lietuvos Respublikos energetikos ministro įsakymo „Dėl Lietuvos Respublikos energetikos ministro 2012 m. sausio 2 d. įsakymo Nr. 1-2 „Dėl Dujų sistemų pastatuose įrengimo taisyklių patvirtinimo“ pakeitimo“ projektą (toliau – projektas Nr. 2), Lietuvos Respublikos energetikos ministro įsakymo „Dėl Lietuvos Respublikos energetikos ministro 2012 m. gruodžio 11 d. įsakymo Nr. 1-261 „Dėl Naujų perdavimo ar skirstymo sistemų nedujofikuotoje teritorijoje įrengimo, naujų vartotojų gamtinių dujų sistemų prijungimo prie perdavimo ar skirstymo sistemų ir vartotojų gamtinių dujų sistemų įrengimo tvarkos aprašo patvirtinimo“ pakeitimo“ projektą (toliau – projektas Nr. 3), Lietuvos Respublikos energetikos ministro įsakymo „Dėl Lietuvos Respublikos energetikos ministro 2013 m. kovo 4 d. įsakymo Nr. 1-51 „Dėl Naujų buitinių vartotojų gamtinių dujų įrenginių prijungimo prie gamtinių dujų skirstymo sistemos sutarčių standartinių sąlygų aprašo patvirtinimo“ pakeitimo“ projektą (toliau – projektas Nr. 4).

Pastabos projektui Nr. 1:

1. Atsižvelgiant į slėgį, vieni dujotiekiai priskiriami kilnojamiesiems daiktams, kiti – statiniams ar statinio inžinerinėms sistemoms, todėl manome, kad kilnojamųjų daiktų atveju, kalbant apie techninį pasą, nekorektiška vartoti sąvoką „statyba“, „statybos techninis pasas“, nes kilnojamieji daiktai nestatomi.

2. Siūlome koreguoti 1.16 papunkčiu keičiamą 2 lentelę, kadangi lentelėje medžiai ir krūmai įrašyti į skiltį „statiniai ir inžineriniai tinklai“.

Projektuose Nr. 1 ir Nr. 2 naujai įrašomos sąvokos turėtų būti suderintos Terminų banko įstatymo ir jo įgyvendinamųjų teisės aktų nustatyta tvarka.

Projektams Nr. 3 ir Nr. 4 pastabų ir pasiūlymų neturime.

Atkreipiame dėmesį, kad nuo 2018 m. sausio 1 d., vadovaujantis Lietuvos Respublikos statybos įstatymo 12 straipsniu, neypatingųjų statinių statybos vadovai taip pat turi turėti kvalifikacijos atestatą. Manome, kad pateiktuose projektuose turi būti atsižvelgta į šią nuostatą.

Aplinkos viceministrė	Rėda Brandišauskienė

M. Rimkevičius, 8~706 63669, el. p. marius.rimkevicius@am.lt